K O R R A L D U S
  
Haapsalu,		           	               26. märts 2013 nr 196

Nõusolek krundi jagamiseks ilma 
detailplaneeringut koostamata 
(Lihula mnt 27, Haapsalu)

Aluseks võttes kinnistu reg. nr. 1980032 omaniku avalduse, milles omanik palub luba jagada Lihula mnt 27 kinnistu kolmeks kinnistuks ilma detailplaneeringut koostamata vastavalt esitatud krundi jagamise plaanile. Esitatud avalduses omanik kinnitab, et tal ei ole hoonete ehitamise soovi. Vastavalt planeerimisseaduse § 9 lg 10 punktile 4 on kohalikul omavalitsusel võimalik lubada, välja arvatud riikliku kaitse alla võetud maa-alal ja miljööväärtuslikul hoonestusalal, mitme hoonega hoonestatud krundi jagamisega ilma detailplaneeringut koostamata mitmeks krundiks, kui kinnisasja jagamise sooviga ei kaasne detailplaneeringu koostamise kohustust tingivate hoonete ehitamise soovi. Jagatavatele kruntidele jäävad eraldiseisvad hooned. Juhindudes planeerimisseaduse § 9 lg 10 p 4, kohaliku omavalitsuse korralduse seaduse § 6 lg 3 p 1, § 30 lg 1 p 3 Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Nõustuda jagama Haapsalu linnas Lihula mnt 27 asuv krunt kolmeks krundiks (kinnistu reg.nr 1980032; katastritunnus 18301:019:0035, sihtotstarve 20 % ärimaa 80 % tootmismaa, suurus 31775 m2) ilma detailplaneeringut koostamata vastavalt lisatud asendiplaanile.
2.	Määrata jagatava katastriüksuse Lihula mnt 27 uuteks lähiaadressideks Lihula mnt 27, Lihula mnt 27a ja Kalmistu tn 3a.
3.	Kohustada Lihula mnt 27 omanikku seadma juurdepääsuservituut Lihula mnt 27a kinnistu kasuks (asendiplaanil tähistatud kollase värviga viirutatud ala).
4.	Korraldus teha teatavaks korralduse koopia saatmisega AB Kinnisvara Haldus OÜ (e-posti siim@apslund.ee), Maa-ameti Lääne katastribüroole (Ehte 9, 90503 Haapsalu) posti teel ja ehitus- ja planeerimisosakonna juhatajale (Reimo Reimer), maakorraldusosakonna juhatajale (Anu Ulm) elektrooniliselt.
4. Korraldus avalikustada linnavalitsuse kantseleis.
6. Korraldus jõustub teatavakstegemisest.

Urmas Sukles
Linnapea 				Erko Kalev 
				Linnasekretär